Z A P I S N I K
15. sjednice Vijeća Mjesnog odbora  „Zrinjevac“,
održane 22.kolovoza  2022.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 17:30  sati.


Nazočni članovi Vijeća:  Mirela Brkljač,Sanja Miler,Vjekoslav Miler, Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac (u daljnjem tekstu MO Zrinjevac) konstatira da je jednoglasno prihvaćen zapisnik s 10. sjednice  Vijeća Mjesnog odbora Zrinjevac, održane  14. srpnja 2022. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18 sati.

Predsjednica MO Zrinjevac predlaže dnevni red kao u pozivu.
Dnevni red je jednoglasno usvojen.

Dnevni red:

1.  Aktualna problematika
2.  Zahtjevi za korištenje prostora
3.  Pitanja i prijedlozi

		

AD1. Aktualna problematika

VMO Zrinjevac je raspravljalo o aktualnim problemima na području mjesnog odbora te se složilo da će na sjednici u rujnu donijeti zaključke vezane za određene probleme.


AD2. Zahtjevi za korištenje prostora Mjesnog odbora Zrinjevac

Predsjednica usmeno obavještava članove o zahtjevima.

Vijeće jednoglasno donosi


                                                                                ZAKLJUČAK

l.  Udruzi vokalno -plesnoj skupini„Radosti“ odobrava se povremeno korištenje dvorane u objektu mjesne samouprave, Zagreb, Palmotićeva 30, u terminu ponedjeljak od 19:45 – 21:45 i srijeda od 19-21.

2.  Prostor iz točke 1. ovog zaključka koristit će Udruga „Radost“

3. Udruga „Radost“  obvezuje se s prostorom prilikom korištenja postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 



AD3. Pitanja i prijedlozi

Nitko od članova Vijeća nije imao dodatnih pitanja ni prijedloga već su se usuglasili da za
početak studenog  pripreme stavke o kojima bi htjeli raspravljati na sljedećoj sjednici Vijeća.


Budući da nitko ne traži riječ, predsjednica zaključuje sjednicu.
Dovršeno u 18.30 sati.

Zagreb, 22.08. 2022.

